Tekijänoikeuslain uudistukseen tähtäävä Järkeä tekijänoikeuslakiin -kansalaisaloite tarvitsee vielä vajaat 14 000 allekirjoitusta päästäkseen eduskunnan käsittelyyn. Vaadittavan 50 000 nimen keräämiseen on aikaa tasan viikko.Allekirjoitusten keräämisessä on tarkoitus ottaa loppukiri, kun kerääjät jalkautuvat suuriin yleisötapahtumiin. Kannattajia on tarkoitus etsiä ainakin Helsingissä järjestettävästä Tall Ships Race -tapahtumasta ja Porista jazzeilta sekä Suomi Areena -tapahtumasta. Aloitetta ajavan Avoimen ministeriönuskoo, että aloitteelle on loppukirin avulla mahdollista löytää tarvittavat 50 000 kannattajaa, joilla asia saataisiin syksyn aikana eduskunnan käsittelyyyn.Kansalaisaloitteen ensisijaisena tarkoituksena on korjata nykyistä tekijänoikeuslainsäädäntöä erityisesti verkkovalvontaan ja rangaistuksiin liittyen. Esimerkiksi yksityisten ihmisten laiton lataus haluttaisiin rangaistavaksi tekijänoikeusrikkomuksena. Nykyisin ne tuomitaan tekijänoikeusrikoksena, josta maksimirangaistus on kaksi vuotta vankeutta. Lisäksi se mahdollistaa pakkokeinolain soveltamisen piratismitapauksissa eli kotietsinnät, takavarikot ja mittavat vahingonkorvaukset. Aloitteen tarkoituksena ei ole tehdä lataamisesta laillista.Aiemmin aloitteen puolesta on kampanjoitu muun muassa pimentämällä suomalaisia nettipalveluita . Aloitteen voi allekirjoittaa esimerkiksi oikeusministeriön ylläpitämässä Kansalaisaloite.fi-palvelussa